ବ୍ରହ୍ମପୁର ୨୫।୧ଃ ବ୍ରହ୍ମପୁର ଗିରି ରୋଡ୍ ସ୍ଥିତ ଗୋପବନ୍ଧୁ ଛକରୁ ସାଇକେଲ୍ ଆରୋହୀ ଦାମୋଦର ଆଚାରୀ ଦିଲ୍ଲୀ ଅଭିମୁଖେ ଯାତ୍ରା ଆରମ୍ଭ କରିଛନ୍ତି । ଆଜି ସକାଳ ୮ଟା ବେଳେ ସେ ତାଙ୍କର ଯାତ୍ରା ଆରମ୍ଭ କରିଥିବା ଜଣାପଡିଛି । ବ୍ରହ୍ମପୁରରୁ ବାହାରି ବିଭିନ୍ନ ରାଜ୍ୟର ପ୍ରମୁଖ ସହର ଦେଇ ସେ ଦିଲ୍ଲୀରେ ପହଞ୍ଚିବେ ।
ଗଛ ଲଗାନ୍ତୁ ଜୀବନ ବଞ୍ଚାନ୍ତୁ, ଲଗାଇବା ଚାରା ହସିବ ଧରା... ଏହିପରି ବାର୍ତ୍ତା ଲୋକଙ୍କ ପାଖରେ ପହଞ୍ଚାଇବେ । ଦିଲ୍ଲୀ ଗସ୍ତରେ ସେ ପ୍ରଧାନମନ୍ତ୍ରୀ ନରେନ୍ଦ୍ର ମୋଦିଙ୍କୁ ସାକ୍ଷାତ କରିବାର କାର୍ଯ୍ୟକ୍ରମ ରହିଛି ।
ଏହି ସାଇକେଲ୍ ଯାତ୍ରା ପାଇଁ ବ୍ରହ୍ମପୁର ରାମହରି ନଗର ସରସ୍ବତୀ ଶିଶୁ ମନ୍ଦିରର ଚତୁର୍ଥ ଶ୍ରେଣୀ ଛାତ୍ରୀ ସୁଦିପ୍ତୀ ପ୍ରଧାନ ତାଙ୍କ ନିଜସ୍ବ ସଞ୍ଚିତ ଅର୍ଥକୁ ଆଚାରୀଙ୍କୁ ପ୍ରଦାନ କରିଛନ୍ତି। ଏହିପରି ଏକ କୁନି ଝିଅଙ୍କର ନିଃସ୍ବର୍ଥ ପ୍ରୟାସକୁ ଆଚାରୀ ଗ୍ରହଣ କରିଛନ୍ତି । ଆଜି ସାଇକେଲ୍ ଯାତ୍ରାକୁ ସେହି କୁନି ଝିଅ ପତାକା ଦେଖାଇ ଶୁଭାରମ୍ଭ କରିଥିଲେ ।
